РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 37
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 08.12.2021 г.

Днес, 08.12.2021 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Стефан Петров
                                                                                               Боян Новански 
                                                                                               Йордан Стоев  
                                                                                               Олга Керелска /online/

           ОТСЪСТВА: Огнян Дамянов

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“ и инж. Лина Грънчарова – началник отдел „Инвестиции и строителство“.

По внесените допълнителни материали и на основание последвалите разисквания по дневния ред:

КОМИСИЯ „УПРАВЛЕНИЕ НА СОБСТВЕНОСТТА”

Р Е Ш И:

ВКЛЮЧВА в дневния ред следните допълнителни материали:

1.	Писмо от административния ръководител на Районен съд – Нова Загора с вх. № ВСС-16196/02.12.2021 г.

-	Инвестиции и строителство:

1.ОТНОСНО: Обществена поръчка с предмет: „Преустройство и ремонт на съществуваща сграда ПИ 83510.674.453 в сграда с пристройка за нуждите на Районен съд и Районна прокуратура - Шумен“
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	1.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
	1.2.ПРИЕМА техническо задание за обществена поръчка с предмет: „Преустройство и ремонт на съществуваща сграда ПИ 83510.674.453 в сграда с пристройка за нуждите на Районен съд и Районна прокуратура - Шумен“ с критерий за възлагане по чл. 70, ал. 2, т. 1 от ЗОП „най-ниска цена“.
	1.3.ПРЕДЛАГА на възложителя, коригираните след писмо рег.№ВСС-14610/06.12.2021 г. изпратено до изпълнителя „Оптимал Солюшънс“ ЕООД – гр. Русе, техническа спецификация, критерий за подбор на участниците и критерий за възлагане на обществена поръчка с предмет „Преустройство и ремонт на съществуваща сграда ПИ 83510.674.453 в сграда с пристройка за нуждите на Районен съд и Районна прокуратура - Шумен“, за нуждите на Районен съд и Районна прокуратура – Шумен, за приемане и подписване на приемо-предавателен протокол в изпълнение на чл.11, ал. 6 от договор № ВСС-14610/22.10.2021 г.
	1.4.ИЗПРАЩА решението на дирекция „Правна“, отдел „Обществени поръчки“ чрез главен секретар на АВСС, след изпълнение на т. 1.3, за последващи действия по организиране провеждането на обществената поръчка с предмет: „Преустройство и ремонт на съществуваща сграда ПИ 83510.674.453 в сграда с пристройка за нуждите на Районен съд и Районна прокуратура - Шумен“ за действия по компетентност. 

2.ОТНОСНО: Справка за размера на утвърдените и усвоените средства по обекти по § 51-00 „Основен ремонт на ДМА“ заложени в Инвестиционната програма на ВСС за 2021 г., към 31.10.2021 г.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
       
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА ЗА СВЕДЕНИЕ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 31.10.2021 г.

2.2. ПРЕДОСТАВЯ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС към 31.10.2021 г. на Комисия „Бюджет и финанси“ към Пленума на Висшия съдебен съвет.

-	Текущи ремонти:

3.ОТНОСНО: Справка за усвояването на отпуснатите средства за текущ ремонт на органите на съдебната власт към 06.12.2021 г. 
Приложение: Доклад от инж. инж. Юрий Георгиев – главен експерт в отдел „Инвестиции и строителство“ и Минчо Стаев – главен експерт в отдел „Инвестиции и строителство, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА за сведение доклада на инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС и инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.
3.2. ИЗПРАЩА доклада по т. 3.1 на Комисия „Бюджет и финанси“ към Пленума на ВСС за сведение.

4.ОТНОСНО: Писмо от административния ръководител на Районен съд – Елена, с вх. № ВСС-16173/01.12.2021 г., за осигуряване на средства за увеличаване на предоставена мощност за електрическа енергия от „Електроразпределение Север“ АД за сградата на Районен съд - Елена.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	4.1. ПРИЕМА доклада на инж. Стоянка Георгиева - главен експерт отдел „Инвестиции и строителство“, дирекция „Управление на собствеността на съдебната власт“.
	4.2. ПРИЕМА за необходимо и целесъобразно осигуряване на финансови средства в размер на 5 592 лева с ДДС  по бюджета на Районен съд - Елена за заплащане на такси, свързани с увеличаване на предоставената мощност за електрическа енергия за сградата на Районен съд – Елена от „Електроразпределение Север“ АД .

Мотиви: Във връзка с установено надвишаване с над 10% на предоставената 15 kw мощност за Районен съд - Елена, през два последователни месеца за два отчетни периода от „Електроразпределение Север“ АД са изпратени уведомителни писма с изх. №№ EDN-1840/12.03.2021 г. и EDN-2694/15.04.2021 г. С настъпването на новия отоплителен сезон и предвид монтираното токоограничаващо устройство, от началото на отоплителния сезон /м.10.2021 г./ всекидневно прекъсва ел. захранването на съдебната сграда. С оглед преодоляване на проблема на 02.11.2021 г., РС - Елена е предприел действия пред „Електроразпределение Север“ АД за увеличаване на предоставената мощност, като съгласно разпоредбите на Наредбата № 6 от 24.02.2014 г. за присъединяване на производители и клиенти на електрическа енергия към преносната или към разпределителните електрически мрежи за определен вид услуги е необходимо да бъдат заплатени съответни такси.

Справка за отпуснатите средства на Районен съд – Елена
за периода 2017 г. – 2021 г.

година	Корекция на бюджета на ОСВ за извършване на текущ ремонт	Вид на текущия ремонт	
2017 г.	0 лв.	Няма	
2018 г.	0 лв.	Няма	
2019 г.	11 595 лв.	За авариен ремонт на част от покрив, стени и тавани в съдебната сграда.	
2020 г.	0 лв.	Няма	
2021 г.	20 508 лв.

10 310 лв.	Ремонт на офиси, фоайе, коридори . Циклене паркет - 248 м2, бояджийски работи 1158 м2, блажна боя по 19 бр. врати, 
Ел.инсталациия - подмяна стари осветителни тела(пендели) с лед осветителни тела.	

4.3. ПРЕДЛАГА на Комисия „Бюджет и финанси“ към Пленума на ВСС да бъдат осигурени финансови средства в общ размер на 5 592 лева с ДДС за дължими такси: 
-	Постоянна компонента за присъединена мощност от 16 до 50 kW, за дължина на захранващото трасе до 25 м. - 2 316 лв. с ДДС.
-	Променлива компонента за допълнително разстояние до мястото на присъединяване над 25 м. по 26 лв. на кв.м., която съгласно Допълнително споразумение № А1-ПУПРОК-8872-ДПРОК-4304-АДП-0960/22.11.2021 г. е изчислена за дължина на линията 151 м. в размер на 3 276 лева с ДДС. .
Средствата да се осигурят от планираните средства за текущи ремонти в § 51-00 по бюджета на съдебната власт.
4.4. ИЗПРАЩА решението на Комисия „Бюджет и финанси“ към Пленума на Висш съдебен съвет по компетентност за корекция на бюджета на Районен съд – Елена и на административния ръководител на Районен съд – Елена за сведение.

- Управление на собствеността:

5.ОТНОСНО: Проект на решение за упълномощаване на представляващия ВСС да отправи предложение до министъра на регионалното развитие и благоустройството за обявяване на имот – частна държавна собственост, за имот – публична държавна собственост.
Приложение: Доклад от Стефка Инджова – директор на дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА доклада на Стефка Инджова – директор на дирекция „Управление на собствеността на съдебната власт”.

5.2. ПРЕДЛАГА на Пленума на Висшия съдебен съвет да приеме следното решение:

УПЪЛНОМОЩАВА представляващия Висшия съдебен съвет да отправи предложение до министъра на регионалното развитие и благоустройството на основание чл. 6, ал. 2 от Закона за държавната собственост, във връзка с чл. 5, ал. 1 от Правилника за прилагане на Закона за държавната собственост, за предприемане на действия за обявяване на имот – частна държавна собственост, представляващ самостоятелен обект с идентификатор 10447.513.299.1.7, намиращ се в сграда в гр. Велико Търново, пл. „Център“ № 2, бл. 4, ет. IV  /II надземен/, съгласно АЧДС № 4695/25.01.2017 . на областен управител на област Велико Търново, за имот – публична държавна собственост.

5.3. ВНАСЯ предложението като редовна точка в следващото редовно заседание на Пленума на Висшия съдебен съвет.

6.ОТНОСНО: Писмо от Главния секретар на Висшия съдебен съвет, изх. № ВСС-16207/01.12.2021 г. до председателите на постоянните комисии към Съдийската колегия на ВСС, Прокурорската колегия на ВСС и Пленума на ВСС относно предложения за увеличаване числеността на администрацията на ВСС с нови щатни бройки.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1.ПРИЕМА писмо рег. № ВСС-16207/01.12.2021 г. от Главния секретар на Висшия съдебен съвет, до председателите на постоянните комисии към Съдийската колегия на ВСС, Прокурорската колегия на ВСС и Пленума на ВСС относно предложения за увеличаване числеността на администрацията на ВСС с нови щатни бройки, за сведение.

6.2.ИЗРАЗЯВА следното становище въз основа на доклада на директора на дирекция „Управление на собствеността на съдебната власт“:
Увеличаването на щатната численост на дирекция „Управление на собствеността на съдебната власт“, отдел „Инвестиции и строителство“ АВСС с две 2 /две/ щатни бройки за длъжността „Главен експерт“, с техническо образование, е изключително необходимо и наложително. 

6.3.ИЗПРАЩА решението на главния секретар на АВСС за внасяне на предложение в Пленума на ВСС за увеличаване на щатната численост на дирекция „Управление на собствеността на съдебната власт“ отдел „Инвестиции и строителство“, с 2 /две/ щатни бройки.  

7.ОТНОСНО: Писмо рег. № ВСС-12364/23.08.2021 г. и рег. № ВСС-12364/22.10.2021 г. от Агенция по вписванията – Бургас за имот, находящ се в гр. Нова Загора, пл. „Свобода“ № 1 /ул. Александър Стамболийски“ № 1/.
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. ПРИЕМА доклада на Стоян Димитров – главен експерт - юрист в отдел „Управление на собствеността“, дирекция „Управление на собствеността на съдебната власт”.

7.2. ВЪЗЛАГА на дирекция „Управление на собствеността на съдебната власт“ към АВСС, да изготви писмо до председателя на Районен съд – Нова Загора, за необходимостта от помещения, находящи се в сгради разположени в ПИ с ид. № 51809.504.2226, находящ се в гр. Нова Загора, ул. „Александър Стамболийски“ № 1, по повод отправеното запитване от Агенцията по вписванията – Бургас.

8.ОТНОСНО: Изпълнение на Решение по т. 8.4 от протокол № 26/18.08.2021 г. на Комисия „Управление на собствеността“ към Пленума на ВСС, за закупуване на недвижим имот в гр. Златоград, за нуждите на Районен съд – Златоград.
Приложение: Доклад от Стоян Димитров - главен експерт-юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ПРИЕМА доклада на Стоян Димитров – главен експерт - юрист в отдел „Управление на собствеността“, дирекция „Управление на собствеността на съдебната власт”.

8.2. ВЪЗЛАГА на дирекция „Управление на собствеността на съдебната власт“ към АВСС да изготви писмо до Областния управител на област Смолян за предприемане на действия по изготвяне на актуална пазарна оценка на имот – част от ПИ с ид. № 31111.35.110., с площ от 119 кв.м., находящ се в гр. Златоград във връзка с писмо рег. № ВСС-4683/23.07.2021 г. от Министерски съвет и финализиране на процедурата по чл. 15, ал. 4 от Закона за устройство на територията.

-	Разни.

9.ОТНОСНО: Проект на решение за предоставяне на права на Комисия „Управление на собствеността“ към Пленума на Висшия съдебен съвет за приемане на решения в периодите, когато не се провеждат заседания на Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1. ПРЕДЛАГА на Пленума на Висшия съдебен съвет да приеме следното решение:

1. ДЕЛЕГИРА на Комисия „Управление на собствеността“ към Пленума на Висшия съдебен съвет в състав не по-малко от четирима нейни членове в периода, когато не се провеждат заседания на Пленума на ВСС, следните правомощия:
1.1. Да приема решения, свързани с организиране управлението и стопанисването на сграден фонд за нуждите на  съдебната власт.
1.2. Да приема решения за утвърждаване на актуализирано поименно разпределение на капиталовите разходи по § 51-00 „Основен ремонт на ДМА“ и § 52-02 „Придобиване на ДМА“ в рамките на утвърдената обща годишна задача за 2021 г. в размер на 22 349 854 лв., след съгласуване с Комисия „Бюджет и финанси“ към Пленума на ВСС.
2. Делегирането на посочените в т. 1.1 и т. 1.2 правомощия се отнася за периода след последния Пленум на ВСС през м. декември 2021 г. до първия Пленум на ВСС през м. януари 2022 г. 
3. Комисия „Управление на собствеността“ към Пленума на ВСС да уведоми Пленума на ВСС за приетите решения по т. 1.1 и т. 1.2 на първото заседание на Пленума на Висшия съдебен съвет през месец януари 2022 г.

9.2. ВНАСЯ предложението като редовна точка в следващото редовно заседание на Пленума на Висшия съдебен съвет, насрочено за 16.12.2021 г. 

10.ОТНОСНО: Писмо от административния ръководител на Районен съд – Нова Загора с вх. № ВСС-16196/02.12.2021 г.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

10.1. ОСТАВЯ БЕЗ РАЗГЛЕЖДАНЕ писмото на административния ръководител на Районен съд – Нова Загора с вх. № ВСС-16196/02.12.2021 г., тъй като същото е адресирано до ресорната комисия на ВСС – Комисия „Съдебна администрация“, която се е произнесла с решение на заседанието си на             08.12.2021 г.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ